ಪಂಚಮಹಾಪುರುಷ ಯೋಗ ಹಂಸಯೋಗ, ಮಾಳವ್ಯ ಯೋಗ, ರುಚಕ ಯೋಗ, ಶಶ ಯೋಗ ಮತ್ತು ಭದ್ರ ಯೋಗಗಳೆಂಬ ಐದು ಮಹಾ ಯೋಗಗಳೇ ಪಂಚಮಹಾಪುರುಷ ಯೋಗ. ಯಾವುದೇ ವ್ಯಕ್ತಿ ಉತ್ತಮ ಗುಣಗಳನ್ನು ಹೊಂದಿದ್ದರೆ, ಜ್ಞಾನಿಯಾಗಿದ್ದರೆ, ಸೂಕ್ತ ನಿರ್ಧಾರ ಕೈಗೊಳ್ಳುವ ಸಾಮರ್ಥ್ಯವಿದ್ದರೆ, ಆತ್ಮವಿಶ್ವಾಸವಿದ್ದರೆ, ನಾಯಕತ್ವ ಗುಣಗಳಿದ್ದರೆ ಆ ವ್ಯಕ್ತಿಯ ಜಾತಕದಲ್ಲಿ ಈ ಮಹಾಪುರಷ ಯೋಗಗಳು ಪ್ರಮುಖ ಪಾತ್ರ ವಹಿಸಿವೆ ಎಂದು ಹೇಳಬಹುದು. ಗುರು, ಕುಜ, ಬುಧ, ಶುಕ್ರ ಮತ್ತು ಶನಿ ಗ್ರಹಗಳ ಜಾತಕದಲ್ಲಿನ ಸ್ಥಿತಿಗಳಿಂದ ಈ ಯೋಗಗಳು ಉಂಟಾಗಿದೆಯೇ ಇಲ್ಲವೇ ಎಂದು ತಿಳಿಯಬಹುದು. ರುಚಕ ಯೋಗವನ್ನು ಪಂಚ ಮಹಾಪುರಷ ಯೋಗಗಳಲ್ಲಿ ಮೊದಲ ಯೋಗ ಎಂದು ಹೇಳುವರು. ಎರಡನೆಯದು ಭದ್ರ ಯೋಗವೆಂದೂ, ಮೂರನೇ ಮಹಾಪುರಷ ಯೋಗ ಹಂಸ ಯೋಗವೆಂದೂ, ನಾಲ್ಕನೆಯದು ಮಾಳವ್ಯ ಯೋಗ ಮತ್ತು ಶಶ ಯೋಗ ನಂತರದಲ್ಲಿ ಕ್ರಮವಾಗಿ ಹೇಳುವರು. ರುಚಕ ಭದ್ರಕ ಹಂಸಕ ಮಾಲವಾಃ ಸ ಶಶಕಾ ಇತಿ ಪಂಚ ಚ ಕೀರ್ತಿತಾಃ ಸ್ವಭವನೋಚ್ಚಗತೇಷು ಚತುಷ್ಟಯೇ ಕ್ಷಿತಿಸುತಾದಿಷು ತಾನ್ ಕ್ರಮಶೋ ವದೇತ್ ಎಂದು ಈ ಪಂಚಮಹಾಪುರುಷ ಯೋಗಗಳ ಕುರಿತಂತೆ ಶ್ಲೋಕ ತಿಳಿಸುತ್ತದೆ. ಈ ಗ್ರಹಗಳು ಅಂದರೆ ಗುರು, ಕುಜ, ಬುಧ, ಶುಕ್ರ ಮತ್ತು ಶನಿ ಗ್ರಹಗಳು ಜಾತಕದಲ್ಲಿ ಕೇಂದ್ರ ಸ್ಥಾನದಲ್ಲಿದ್ದರೆ ಅಂದರೆ ಲಗ್ನದಿಂದ 1, 4, 7 ಮತ್ತು 10 ನೇ ಮನೆಯಲ್ಲಿದ್ದರೆ ಕ್ರಮವಾಗಿ ಹಂಸಯೋಗ, ಮಾಳವ್ಯ ಯೋಗ, ರುಚಕ ಯೋಗ, ಶಶ ಯೋಗ ಮತ್ತು ಭದ್ರ ಯೋಗಗಳು ಜಾತಕನಿಗೆ ಕೂಡಿಬರಲಿದೆ. ಈ ಗ್ರಹಗಳು ಉಚ್ಛಸ್ಥಾನ, ಮೂಲತ್ರಿಕೋಣ ಮತ್ತು ಸ್ವಕ್ಷೇತ್ರದಲ್ಲಿದ್ದರೂ ಈ ಪಂಚ ಮಹಾಪುರಷಗಳು ಜಾತಕನಿಗೆ ಶುಭ ತರಲಿವೆ. ರವಿ, ಚಂದ್ರ, ರಾಹು, ಕೇತು ಗ್ರಹಗಳು ಈ ಪಂಚ ಮಹಾಪುರುಷ ಯೋಗದಲ್ಲಿ ಅನ್ವಯಿಸುವುದಿಲ್ಲ ಅಂದರೆ ಈ ಗ್ರಹಗಳು ಕೇಂದ್ರ ಸ್ಥಾನದಲ್ಲಿದ್ದರೂ, ಮೂಲ ತ್ರಿಕೋಣ, ಸ್ವಕ್ಷೇತ್ರದಲ್ಲಿದ್ದರೂ ಈ ಮಹಾಯೋಗ ಉಂಟಾಗುವುದಿಲ್ಲ. ಪಂಚಮಹಾಪುರಷಯೋಗಗಳಲ್ಲಿ ಯಾವುದಾದರೂ ಒಂದು ಯೋಗವಿದ್ದರೂ ಆ ವ್ಯಕ್ತಿ ಉತ್ತಮ, ಸಂತಸಕರ ಜೀವನ ನಡೆಸಲು ಸಾಧ್ಯ. ಎರಡು ಯೋಗಗಳಿದ್ದರೆ ಆ ಜಾತಕನ ಹಣಕಾಸು ಸ್ಥಿತಿ ಉತ್ತಮವಾಗಿರುತ್ತದೆ. ವೈಯಕ್ತಿಕ ಪ್ರಗತಿ ಸಾಧ್ಯ. ಕೌಟುಂಬಿಕ ಸಂತೋಷ ಸಿಗಲಿದೆ. ಇನ್ನು ಮೂರು ಅಥವಾ ಅದಕ್ಕಿಂತ ಹೆಚ್ಚಿನ ಯೋಗಗಳಿದ್ದರೆ ಆ ಜಾತಕನು ಗಣ್ಯ ವ್ಯಕ್ತಿಯಾಗಬಲ್ಲನು. ನಾಲ್ಕು ಅಥವಾ ಎಲ್ಲಾ ಐದು ಯೋಗಗಳಿರುವ ಜಾತಕ ಅಪರೂಪದಲ್ಲಿ ಅಪರೂಪ. ಐದು ಶುಭಯೋಗಗಳ ಕುರಿತು ಮುಂದಿನ ಲೇಖನಗಳಲ್ಲಿ ವಿವರವಾಗಿ ತಿಳಿಯೋಣ. ಈ ಯೋಗಗಳು ಯಾವಾಗ ಫಲ ನೀಡುತ್ತವೆ. ಈ ಯೋಗಗಳಿರುವ ವ್ಯಕ್ತಿ ಸದಾ ಕಾಲ ಕೇವಲ ಅದೃಷ್ಟ ಫಲಗಳನ್ನೇ ಪಡೆಯಲು ಸಾಧ್ಯವೇ? ಯಾವ ದಶಾ ಭುಕ್ತಿಯಲ್ಲಿ ಈ ಯೋಗ ವಿಪರೀತ ಅನುಕೂಲ ತರಲಿದೆ. ಗ್ರಹಗಳ ಇತರ ಸ್ಥಿತಿಗಳು ಈ ಅದೃಷ್ಟದ ಮೇಲೆ ಪ್ರಭಾವ ಬೀರಬಲ್ಲದೇ? ಇವೇ ಮೊದಲಾದ ಪ್ರಶ್ನೆಗಳು ನಿಮ್ಮಲ್ಲಿರುವುದು ಸಹಜ. ಒಂದೊಂದು ಯೋಗವನ್ನೂ ಮುಂದಿನ ಲೇಖನಗಳಲ್ಲಿ ವಿವರವಾಗಿ ನೋಡೋಣ. ನಿಮ್ಮ ಜಾತಕದಲ್ಲಿ ಈ ಐದು ಯೋಗಗಳಲ್ಲಿ ಯಾವ ಯೋಗವಿದೆ? ಅದು ಯಾವಾಗ ಫಲ ಕೊಡಲಿದೆ? ನಿಮಗೆ ಯಾವ ಅದೃಷ್ಟ ಒಲಿಯಲಿದೆ? ನೀವು ರಾಜನಂತಾಗುವಿರೇ? ತಿಳಿಯಬೇಕೇ? ಇಂದೇ ಸಂಪರ್ಕಿಸಿ : ಪಂಡಿತ್ ಶ್ರೀ ಶೇಷಗಿರಿ ಭಟ್ಟ Mob. : 9742149932